ທ່ານ Kerry ພະຍາຍາມ ສ້າງຕັ້ງແນວໂຮມ ຕ້ານກະບົດ ລັດອິສລາມ (ສະໄລດ໌/ວີດີໂອ)
ທ່ານ Kerry ​ມີ​ກຳນົດ​ ຈະ​ພົບ​ກັບ​ ເຈົ້າໜ້າ​ທີ່​​ຈໍ​ແດັນ ​ແລະຊາ​ອຸ​ດີ ອາຣາ​ເບຍ ​ແລະ​ຍັງຈະປຶກສາຫາລື ກັບ​ພັນທະ​ມິດ​ອື່ນໆ ລະຫວ່າງ​ການ​ເດີນທາງ​ ໃນ​ຄັ້ງນີ້.
ລັດຖະມົນຕີຕ່າງປະເທດສະຫະລັດ ທ່ານ John Kerry ກຳລັງ ເດີນທາງໄປຍັງພາກຕາເວັນອອກກາງ ໃນວັນອັງຄານມື້ນີ້ ບ່ອນ ທີ່ທ່ານຈະປຶກສາຫາລື ກ່ຽວກັບສະຖານະການ ຢູ່ໃນອີຣັກ ແລະ ການຂົ່ມຂູ່ຂອງພວກຫົວຮຸນແຮງລັດອິສລາມ ທ່ານມີກຳນົດ ຈະພົບກັບບັນດາເຈົ້າໜ້າທີ່ໃນຈໍແດັນ ແລະຊາອຸ ດີ ອາຣາເບຍ ແລະຍັງຈະປຶກສາຫາລື ກັບພັນທະມິດອື່ນໆ ລະ ຫວ່າງການເດີນທາງໃນຄັ້ງນີ້ ຢູ່ໃນຄຳຖະແຫລງເມື່ອຕອນຄ່ຳຂອງວັນຈັນວານນີ້ ທ່ານ Kerry ກ່າວວ່າ ທ່ານພະຍາຍາມທີ່ຈະສ້າງຕັ້ງ  ເພື່ອຈະປະເຊີນໜ້າກັບພວກກຸ່ມລັດອິສລາມແລະ ປາບປາມພວກເຂົາໃຫ້ສິ້ນຊາກໃນທີ່ສຸດ ທ່ານ Kerry ເວົ້າວ່າ ທ່ານກ່າວຕື່ມວ່າ ການຊ່ວຍເຫຼືອຕ່າງໆ ແມ່ນຈະພົວພັນກັບການຕັດການໃຫ້ເງິນສະໜັບ ສະໜຸນພວກຫົວຮຸນແຮງ ການສະກັດກັ້ນບໍ່ໃຫ້ ພວກນັກລົບຕ່າງຊາດໄປຮ່ວມ ແລະການ ຕໍ່ຕ້ານການໂຄສະນາຊວນເຊື່ອ ພ້ອມນີ້ ທ່ານ Kerry ຍັງໄດ້ກ່າວຍົກຍ້ອງ ສະພາແຫ່ງຊາດຂອງອີຣັກ ໃນການຮັບຮອງ ເອົາລັດຖະບານສາມັກຄີຊາດຊຸດໃໝ່ ໂດຍຮ້ອງບາດກ້າວດັ່ງກ່າວນີ້ວ່າ ເປັນຂີດໝາຍ ສຳຄັນສຳຫລັບອີຣັກ ແລະ  ໃນການດຳເນີນພະຍາຍາມຂອງສະຫະ ລັດເພື່ອຕໍ່ຕ້ານພວກ ຫົວຮຸນແຮງລັດອິສລາມ